
Šta savjetujete muškarcu koji se sređuje, uljepšava i miriše kada izlazi napolje, a u kući tome ne posvjećuje toliku pažnju?


* 
* 
* 
* 
* 
* 
* 

 
Savjet onima koji se sređuju samo za van kuće?


Pohvalno je da se muškarac uljepša svojoj supruzi kao što se ona njemu uljepšava, imajući pri tome u vidu islamsku etiku i pazeći na granice, jer se muškarac i žena razlikuju o tom pitanju. Muškarac se treba uljepšati shodno mogućnostima: lijepim izgledom, čistim tijelom, uklanjanjem dlačica sa stidnog mjesta i ispod pazuha, rezanjem noktiju, lijepom odjećom, korištenjem misvaka, lijepog mirisa i sl. Ibn Abbas, radijallahu anhu, govorio je: “Raduje me da se uljepšam supruzi kao što me raduje da se ona meni uljepša”, zatim je proučio: **“I one imaju isto toliko prava koliko i obaveza…”** (Ibn Džerir, u djelu *Džamiul-bejan*, 2/610/3765, Bejheki, 7/482, i Ibn Ebu Šejbe, 4/201-202. Prijevod značenja El-Bekare, 228.)


Imam Ebu Jusuf, poznati kadija i najprisniji Ebu Hanifin učenik, govorio je: “Kao što volim da mi se supruga uljepša, tako i ona voli da se ja njoj uljepšam.” (Vidjeti: *El-Mebsut*, 10/199.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


